Projekts

**LĒMUMS**

2023.gada decembrī Nr.

**Par deleģēšanas līgumu slēgšanu ar SIA “Jelgavas novada KU”**

**(kapsētu apsaimniekošana)**

Lai nodrošinātu Jelgavas novada pašvaldības īpašumā vai valdījumā esošo kapsētu apsaimniekošanu atbilstoši normatīvo aktu prasībām, ievērojot, ka:

* pašvaldībai ar likumu ir piešķirtas tiesības un ir pienākums pastāvīgi veikt savas autonomās funkcijas, organizēt šo funkciju izpildi, lemt par kārtību, kādā izpildāmas autonomās funkcijas, un atbildēt par to. Autonomo funkciju pildīšanai pašvaldība veido kapitālsabiedrības un ar saviem līdzekļiem piedalās tajās, kā arī deleģē atsevišķus valsts pārvaldes uzdevumus, kuru izpilde ietilpst pašvaldības kompetencē;
* saskaņā ar Pašvaldību likuma 7.pantu pašvaldība atsevišķu tās autonomajā kompetencē ietilpstošu pārvaldes uzdevumu var deleģēt citai personai;
* pašvaldība gādā par savas administratīvās teritorijas labiekārtošanu un sanitāro tīrību (kapsētu izveidošanu un uzturēšanu), atbilstoši normatīvo aktu prasībām;
* pašvaldības funkcijā ietilpstošā pārvaldes uzdevuma mērķis ir nodrošināt kvalitatīvu, stabilu un efektīvu pašvaldības konkrētās funkcijas izpildi un to, ka šo mērķu sasniegšanai ir nepieciešams skaidri definēt pušu tiesības un pienākumus,
* Publisko iepirkumu likuma 4.panta pirmās daļa paredz šo likumu nepiemērot tādas personas sniegtajiem pakalpojumiem, kuri atbilst tā apakšpunktos minētajām pazīmēm, un SIA “Jelgavas novada KU” pilnībā atbilst šīm pazīmēm;
* SIA “Jelgavas novada KU” rīcībā ir materiāli tehniskā bāze, kura regulāri tiek uzturēta un atjaunota, un ar to iespējams nodrošināt pašvaldības kapsētu apsaimniekošanu gan ziemas, gan vasaras periodā. Kapitālsabiedrība nodarbina pašvaldības kapsētu uzturēšanā un apsaimniekošanā 20 (divdesmit) Jelgavas novada iedzīvotājus;
* SIA “Jelgavas novada KU” (tās struktūrvienībām un vairākiem speciālistiem) ir vairāk nekā 15 gadu pieredze Jelgavas novada pašvaldības kapsētu apsaimniekošanā, atbilstoši līdzšinējai pieredzei secināts, ka kapitālsabiedrība tai deleģētās funkcijas veic efektīvāk, nekā privātā sektora kapitālsabiedrības vai pašvaldība pati;
* iepriekšējā sadarbība ar kapitālsabiedrību kapsētu apsaimniekošanā ir vērtējama kā ļoti laba;
* SIA “Jelgavas novada KU” ir spējīga uzsākt pilnvērtīgu pašvaldības kapsētu apsaimniekošanu nekavējoties, uzreiz pēc līguma noslēgšanas;
* SIA “Jelgavas novada KU” ir veikta tās organizatoriskās struktūras reforma, lai maksimāli nodrošinātu nodalītu ieņēmumu un izdevumu uzskaiti minētajam pakalpojumam;
* Ar Jelgavas novada pašvaldības 2021.gada 27.oktobra saistošajiem noteikumiem Nr.11 noteikta pašvaldības kapsētu darbības un uzturēšanas kārtība, tostarp kapsētas īpašnieka pienākumi;

Pamatojoties uz Valsts pārvaldes iekārtas likuma 40.panta pirmo un otro daļu, 41.panta pirmo daļu, 46.pantu, Pašvaldību likuma 4.panta pirmās daļas 2.punktu, 7.pantu, Jelgavas novada pašvaldības 2021.gada 27.oktobra saistošajiem noteikumiem Nr.11 „Jelgavas novada kapsētu darbības un uzturēšanas saistošie noteikumi”, Jelgavas novada dome **nolemj**:

1. Deleģēt pašvaldības kapitālsabiedrībai SIA “Jelgavas novada KU”, reģistrācijas Nr. 40003410894 Jelgavas novada pašvaldībai piederošo un valdījumā esošo kapsētu apsaimniekošanu.
2. Uzdot Jelgavas novada pašvaldības izpilddirektoram:
   1. slēgt deleģēšanas līgumu ar SIA “Jelgavas novada KU”, reģistrācijas Nr. 40003410894 par kapsētu apsaimniekošanu uz 1 (vienu) gadu;
   2. deleģēšanas līgumu nosūtīt Vides aizsardzības un reģionālās attīstības ministrijai informācijai.

Priekšsēdētājs M.Lasmanis

Aigars Strupulis,

28038017